
1. [bookmark: _agaevvbenlft]Vispārējie noteikumi
1.1. Nolikums nosaka kārtību, kādā Līvānu novada Kultūras un tūrisma centrs (turpmāk – Organizators) organizē svētku tirgu (turpmāk – Tirdzniecība) atļauju izsniegšanas kārtību un nodevas maksu par tirdzniecības vietu Līvānu pilsētas svētkos (turpmāk – Pasākums) 2026. gadā no 18. jūlija līdz 19. jūlijam Līvānos, gar Zaļo ielu un Domes ielu, kā arī Līvānu pussalas teritorijā.
1.2. Tirdzniecības pretendentu atlasi veic Līvānu novada Kultūras un tūrisma centrs, kas ir Līvānu novada pašvaldības iestāde.
1.3. Atļaujas izsniedzējs ir Līvānu novada pašvaldība (turpmāk - Pašvaldība), kas atbilstoši Organizatora veiktai Tirdzniecības pretendentu atlasei sagatavo un izsniedz atļauju ielu tirdzniecības veikšanai (turpmāk – Atļauja).
1.4. Tirdzniecības pretendents ir fiziska vai juridiska persona, kura ir reģistrējusi saimniecisko darbību un kura saskaņā ar šo nolikumu „Kārtība par tirdzniecību pasākumā Līvānu pilsētas svētku tirgus 2026” (turpmāk – Nolikums) ir iesniegusi pieteikumu tirdzniecībai Pasākumā.
1.5. Tirdzniecības dalībnieks ir fiziska vai juridiska persona, kuru Organizators ir apstiprinājis Tirdzniecībai (turpmāk – Dalībnieks).
1.6. Tirdzniecības organizācija ir realizējama atbilstoši Līvānu novada pašvaldības domes 2022. gada 28. aprīļa saistošajiem noteikumiem Nr. 6 „Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasības un ievērojot Ministru kabineta 2010. gada 12. maija noteikumu Nr. 440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” prasības.
1.7. Atbildīgā persona par Tirgus norisi ir Līvānu novada Kultūras un tūrisma centra tūrisma speciāliste Lāsma Kursīte-Kozule, mob. tālr. +371 29 324 115, 
e-pasts: lasma.kursite@kclivani.lv
2. Pretendentu pieteikšanās kārtība un vērtēšana
2. 
2.1. Pieteikties dalībai Tirgū var līdz 2026. gada 22. jūnija plkst. 15.00.
2.2. Organizators var noteikt ierobežojumu katras preču grupas tirgotāju daudzumam.
2.3. Dalībniekiem ir iespēja piedalīties:
2.3.1. Dienas tirgū - 2026. gada 18. jūlijā no plkst. 10.00 līdz plkst. 16.00. Aicinām piedalīties amatniekus, mājražotājus. Alkoholiskos dzērienus, kas pārsniedz 14%, tirgot atļauts ražotāja oriģinālajā iepakojumā, neatvērtus.
2.3.2. Nakts tirgū - 2026. gada 18. jūlijā no plkst. 10.00 līdz 2026. gada 19. jūlija plkst. 05.00, kas ir līdz pasākuma norises beigām, pašu ražoto produkciju, pārtikas preces, karstās un aukstās uzkodas, alkoholiskos dzērienus. Alkoholiskos dzērienus, kas pārsniedz 14%, izlejamā veidā atļauts tirgot no plkst. 20.00. 
2.4. Pretendentu pieteikšanās tiek izsludināta Līvānu novada pašvaldības mājaslapā www.livani.lv, Līvānu novada tūrisma informācijas mājaslapā www.visitlivani.lv un sociālajos tīklos Facebook (https://www.facebook.com/Livanunovads; https://www.facebook.com/VisitLivani) un Instagram (https://www.instagram.com/VisitLivani)
2.5.  Lai pieteiktos dalībai pretendentiem ir jāaizpilda pieteikuma veidlapa (skatīt pielikumā Nr.1) un, ja attiecas uz plānoto tirdzniecības veidu jāpievieno sekojošie dokumenti:
2.5.1. saimnieciskās darbības reģistrāciju apliecinoša dokumenta kopiju;
2.5.2. dokumenta, kas apliecina tiesības iesaistīties pārtikas apritē (ja nepieciešams) kopiju;
2.5.3. licences (speciālās atļaujas) kopiju, ja, atbilstoši normatīvajiem aktiem.
2.6. Aizpildīto pieteikuma veidlapu pašvaldībā iesniedz klātienē Līvānu novada pašvaldībā Līvānu novada Valsts un pašvaldību vienotajā klientu apkalpošanas centrā (Rīgas iela 77, Līvāni), vai elektroniski nosūtot iesniegumu uz oficiālo e-pasta adresi: pasts@livani.lv vai e-adresi, parakstot to ar drošu elektronisko parakstu un laika zīmogu, vai nosūtot pa pastu.
2.7. Organizators izskata saņemtos pieteikumus un informē par tirgošanās iespēju Dalībniekus līdz 2026. gada 3. jūlija plkst. 15.00.
2.8. Organizatoram ir tiesības:
2.8.1. Pieņemt izvērtēšanai tikai tos pieteikumus, kas aizpildīti atbilstoši prasībām;
2.8.2. Izvērtēt Pretendenta norādītās produkcijas atbilstību iecerei, nepieciešamības gadījumā, pieprasot papildu informāciju par produkciju - aprakstus un fotogrāfijas u.c.;
2.8.3. Apstiprināt dalībai Pretendentus, kuru piedāvājums atbilst šī Nolikuma prasībām;
2.8.4. Neapstiprināt dalībai Pasākumā Pretendentus, kuru produkcijas saturs un/vai kvalitāte atzīta par konkrētajam tirgošanās konceptam neatbilstošu vai ir sasniegts maksimālais tirgotāju daudzums.
2.8.5. Organizatora lēmumi attiecībā uz tirdzniecības Dalībnieku atlasi un tirdzniecības vietu piešķiršanu ir galīgi un nav apstrīdami.
3. Prasības Pretendentiem Tirdzniecībai 
3. 
3.1. Dalībnieki, kuri tirgo izlejamos dzērienus (izņemot kafiju un citus karstos dzērienus), tos tirgo, lejot atkārtoti izmantojamajās glāzēs. Dalībniekam jānodrošina atkārtoti lietojamo glāžu sistēmu sadarbībā ar Pasākuma organizatora izvēlētā pretendenta - sadarbības partnera - SIA „Cup Revolution Latvia”. 
3.2. Izlejamo dzērienu tirgotājiem ir pienākums līdz 2026. gada 3. jūlijam sazināties ar  SIA „Cup Revolution Latvia” un piedalīties atkārtoti lietojamo glāžu sistēmas ieviešanas organizētajās apmācībās, iepriekš sazinoties ar Jāni Rosicki, Mob: +371 22001197, e-pasts: janis@cuprevolution.lv. 
3.3. Ja tirdzniecības procesā dalībniekiem, kuri tirgo izlejamos dzērienus (izņemot kafiju un citus karstos dzērienus), tiek konstatēts, ka tie izmanto vienreiz izmantojamās plastmasas glāzes, par pārkāpumu tiek izrādīts viens brīdinājums. Pirmreizēja pārkāpuma gadījumā dalībniekam tiek izteikts mutisks brīdinājums. Ja pārkāpums tiek konstatēts atkārtoti, organizatoram ir tiesības nekavējoties anulēt tirdzniecības atļauju, un tirgotājam ir pienākums bez kavēšanās atstāt tirdzniecības teritoriju. Brīdinājumu un izraidījumu var izteikt organizators un Līvānu novada Pašvaldības policija. 
3.4. Dalībnieki iepakojumam izmanto videi draudzīgus un dabīgus materiālus, kā arī papīra vai auduma iesaiņojumus. Dalībnieks sadarbojas ar Organizatoru videi draudzīgu principu ievērošanā (atkritumu šķirošana, videi draudzīgu iepakojuma, trauku un noformējuma materiālu izmantošana u.c.).
3.5. Izņēmums ir karstie dzērieni, ko var tirgot no papīra glāzēm.
3.6. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm, nodrošinot nepieciešamo aprīkojumu (telti, galdus, krēslus, plauktus, vitrīnas u.c.) no 18. jūlija plkst. 6.00 līdz plkst. 9.00. Tirdzniecības vietas demontāža dienas tirgū atļauta no 18. jūlija no plkst. 16.00 līdz plkst. 18.00 un nakts tirgū no 19. jūlija plkst. 5.00.
3.7. Alkoholiskos dzērienus, kas pārsniedz 14%, izlejamā veidā atļauts tirgot no plkst. 20.00.
3.8. Sabiedriskās ēdināšanas pakalpojumu sniedzējiem aizliegts pārdot ēdienus un dzērienus stikla traukos.
3.9. Ja prece tiek iztirgota ātrāk par plkst. 16.00, tirgotājs tirdzniecības vietu nedrīkst pamest pirms plkst. 16.00, izņemot gadījumus, kad ēdināšanas pakalpojumu sniedzējam nepieciešams papildināt sortimentu, saskaņojot ar pasākuma organizatoru. 
3.10. Auto novietošana tikai organizatora norādītā vietā. Tirdzniecība no auto atļauta tikai ar precēm, kuras nevar izvietot teltī (kafijas busiņi, treileri, saldētavas, ledusskapji u.c. specializētie transportlīdzekļi).
3.11. Dalībnieks nodrošina tirgošanos visu Atļaujā noteikto tirdzniecībai paredzēto laiku, un iekārtošanās un novākšana var notikt tikai tam paredzētajā laikā.
3.12. Ēdināšanas pakalpojuma sniedzēji nodrošina ēdināšanas zonā savas atkritumu urnas vai maisus atkritumu ievietošanai. Ēdinātājs nodrošina atkritumu maisu iztukšošanu konteineros, lai neveidojas atkritumu kaudzes ēdināšanas zonā.
3.13. Elektrības pieslēguma vajadzības gadījumā tirgus dalībniekiem pašiem jānodrošina savām vajadzībām nepieciešamā elektroenerģijas padeves ierīce (piem. ģenerators). Pussalas un Zaļās/Domes ielas teritorijā elektrība tirgotājiem nav pieejama.
3.14. Dalībnieka pienākums ir nodrošināt regulāru atkritumu savākšanu savā tirdzniecības vietā, kā arī pēc tirgošanās, atstājot tirdzniecības vietu un apkārtni sakoptu.
4. Organizatora pienākumi un tiesības
4. 
4.1. Organizators:
4.1.1. izveido un atzīmē Tirgus ekspozīciju laukumus Tirgus norises vietā;
4.1.2. ierāda tirdzniecības vietas, ņemot vērā Dalībnieka pieteikšanās laiku;
4.1.3. nosaka Dalībnieka Tirgus ekspozīcijas laukuma atrašanās vietu Tirgus norises vietā;
4.1.4. nepieciešamības gadījumā ir tiesīgs mainīt Dalībnieka atrašanās vietu Tirgus norises vietā;
4.1.5. ir tiesīgs pieprasīt norēķinus tādā apmērā un termiņos, kādi noteikti šajā Nolikumā;
4.1.6. ir tiesīgs pieprasīt zaudējumu atlīdzību, kas radušies Dalībnieka vainas dēļ;
4.1.7. ir tiesīgs aizliegt visa veida reklāmu un reklāmmateriālu izplatīšanu gadījumos, ja tās saturs ir pretrunā ar Latvijas Republikas normatīvajiem aktiem un Tirgus tematiku;
4.1.8. ir tiesīgs noraidīt tirdzniecības pieteikumu, ja tirdzniecībai pieteikto preču sarakstā ir iekļautas rūpnieciski ražotas preces, tostarp smaržas, somas, apģērbs, bižutērija u.c., izņemot cukurvates un līdzīgu produktu tirgotājus, kuru skaits ir ierobežots līdz 3 tirgotājiem;
4.1.9. neatbild par Dalībnieka preču un citu mantu drošību;
4.1.10. nodrošina vispārējo kārtību Tirgū, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem;
4.1.11. neatbild par Dalībnieku dokumentācijas esamību saistībā ar saimnieciskās darbības un tirdzniecības veikšanu.
4.2. Organizators nodrošina sadzīves atkritumu izvešanu.
4.3. Atbildīgā persona nodrošina Tirgus norises saskaņošanu, kā arī dalības maksu iekasēšanu no Tirgus dalībniekiem.
4.4. Pieteikumi tiek izskatīti  prioritārā iesniegumu iesniegšanas secībā. 
4.5. Organizatoram, Līvānu novada Pašvaldības policijas, Valsts policijas darbiniekiem un citām pilnvarotām personām ir tiesības pārbaudīt nolikuma nosacījumu ievērošanas kārtību pasākuma laikā.
4.6. Ja veicot pārbaudi Organizators konstatē, ka tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Organizatoram ir tiesības pieprasīt novērst pārkāpumu;
5. Norēķinu kārtība
5. 
5.1. Nodevas likme, atbilstoši Līvānu novada pašvaldības domes 2022. gada 28. aprīļa saistošo noteikumu Nr. 6 „Par kārtību, kādā tiek saskaņota un organizēta ielu tirdzniecība un pašvaldības nodevu par tirdzniecību publiskās vietās Līvānu novadā” prasībām.
5.2.  Nodevas likme juridiskai personai un fiziskai personai ielu tirdzniecībai pasākuma norises laikā:
	[bookmark: _Hlk229685472]Nodevas objekts
	Nodevas likme par vienu dienu, EUR, tirdzniecības platībai 3 x 3 m 

	pārtikas preces un bezalkoholiskie dzērieni
	15,00

	pārtikas preces un alkoholiskie dzērieni, arī alus realizācija
	50,00

	Ministru kabineta 2010. gada 12. maija noteikumu Nr. 440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 7.1., 7.2., 7.3. un 7.4. apakšpunktā minētās preces, izņemot medījamos dzīvniekus
	1,00

	rūpnieciski ražotas preces (tajā skaitā arī realizējot loterijas biļetes)
	15,00

	pašu ražotie alkoholiskie dzērieni (alus, vīns)
	15,00

	amatniekiem, mājražotājiem realizējot savu produkciju
	1,00


*Nodevu likmes noteiktas par vienu tirdzniecības vietu. Tirdzniecības vieta noteikta – 3 x 3 m lielumā, izņemot par sabiedriskās ēdināšanas pakalpojumu sniegšanu publiskā vietā, kur nodeva attiecināma uz visu saskaņoto tirdzniecības platību. 

5.3. Organizators dalības pieteikumus pieņem līdz 2026. gada 22. jūnija plkst. 15.00 vai sasniedzot konkrētās preču grupas skaitu.
5.4. Pēc tirdzniecības atļaujas saņemšanas no tirgus Organizatora, tirgus Dalībniekam ir jāveic nodevas apmaksa par tirdzniecību līdz tirdzniecības sākumam tam paredzētajā laikā, pārskaitot uz Līvānu novada pašvaldības norādīto kontu, maksājuma mērķī norādot „Tirdzniecības nodeva Līvānu pilsētas svētku tirgū 2026”:
5.4.1. AS „SEB Banka”, konts: LV14UNLA0050018690074, kods: UNLALV2X;
5.4.2. AS „SWEDBANK”, konts: LV30HABA0551035067596, kods: HABALV22;
5.5. Nodevas apmaksa jāveic līdz 2026. gada 10. jūlijam.
5.6. Izņēmuma gadījumā, iepriekš saskaņojot ar Organizatoru, nodevas samaksa būs iespējama Tirgus tirdzniecības dienā pie Organizatora Atbildīgās personas, par samaksu saņemot maksājuma apliecinošu dokumentu – kvīti. 
5.7. Ja Dalībnieks uz Tirgu neierodas, dalības maksa netiek atgriezta.
6. Noslēguma noteikumi
6. 
6.1. Ar Tirgus Nolikumu var iepazīties Līvānu novada pašvaldība mājas lapā www.visitlivani.lv, sadaļā - Aktualitātes.
6.2. Tirgošanās laikā var tikt filmēts un fotografēts. Foto un video materiāli var tikt izmantoti Organizatora publicitātes materiālos.


Domes priekšsēdētājs 					                         Dāvids Rubens

